11. Antaŭ 70 jaroj naskiĝis Manfred Westermayer (1947-), germana kemiisto kaj esperantisto, aktivulo de la verda (ekologia) movado, terminologo, sekretario de Asocio de Verduloj Esperantistaj (AVE) kaj redaktoro de ĝia bulteno Aveno, aŭtoro de Internacia kemio-vortaro (1982).
#000002
15. Antaŭ 30 jaroj forpasis Ivo Lapenna (1909-1987), kroata kaj brita juristo kaj esperantisto, unu el la plej elstaraj organizantoj de la Esperanto-movado, kromnomata “konstruinto de la moderna UEA”, ĝenerala sekretario (1955-64) kaj prezidanto (1964-74) de UEA, kunfondinto de ICNEM kaj ties sola prezidanto (1980-87), fondinto de la konceptoj “aktiva neŭtraleco” kaj “humaneca internaciismo”, ĉefaŭtoro de la ampleksa studo Esperanto en perspektivo (1974).
#000004
25. Antaŭ 75 jaroj forpasis Odo Bujwid (1857-1942), eminenta pola bakteriologo kaj esperantisto, samfakultatano de Zamenhof en la Varsovia Universitato, prezidanto de LKK de la 8a UK (Krakovo, 1912) kaj de la 23a UK (Krakovo, 1931), honora prezidanto de LKK de la 29a UK (Varsovio, 1937), redaktoro (1927-30) kaj kunredaktoro (1931-39) de Pola Esperantisto, prezidanto de ISAE ekde 1926 ĝis la Dua Mondmilito.
#000008